als_Latn dik_Latn gla_Latn
Ministria e Mjedisit dhe Planifikimit Hapësinor e Republikës së Kosovë ka përmbyllur të mërkurën projektin e binjakëzimit “Mbështetje institucionale për Ministrinë e Mjedisit dhe Planifikimit Hapësinor të Kosovës”, të financuar nga Komisioni Evropian, ndërsa të realizuar nga me ministritë përkatëse të Italisë dhe Francës.
Objektiva e përgjithshme e këtij projekti është përmirësimi i gjendjes së mjedisit duke përfshirë ujërat, mbeturinat dhe menaxhimin e vendbanimeve urbane në pajtim me Acquis të Bashkimit Evropian për mjedis, si dhe në pajtim me praktikat më të mira të BE-së për të siguruar një shëndet dhe jetë më të mirë për qytetarët e Kosovës.
Shpëtim Rudi, zëvendësministër i Mjedisit dhe Planifikimit Hapësinor të Kosovës, tha se qëllimi i këtij projekti ka qenë fuqizimi i kapaciteteve të MMPH-së dhe i palëve të interesit për përfundimin dhe vënien në zbatim të implementimit të legjislacionit sekondar lidhur me menaxhimin e ujërave, pellgjeve ujore, infrastrukturën ujore, digat e mbeturinave si dhe mbrojtjen e natyrës dhe biodiversitetit.
“Përgjatë dy viteve sa ka zgjatur projekti përmes mbajtjes së trajnimeve, punëtorive dhe udhëtimeve studimore, stafi profesional i MMPH-së ka pasur rastin të mësojë shumë nga përvoja e shkëlqyer e ekspertëve të vendeve mike, Italisë dhe Francës”, shtoi Rudi.
Sipas tij, stafi profesional i kësaj ministrie ka pasur rastin përmes këtij projekti të marr ndihmë në hartimin e legjislacionit sekondar për mbeturina, menaxhimit urban dhe mbrojtjes së natyrës, legjislacionin sekondar lidhur me monitorimin mjedisor dhe kontrollin e cilësisë, ndihmë për ujëra të ndotura, për ndërtim, për lejelëshim dhe licencim si dhe për rreziqet mjedisore dhe mbrojtjen civile.
Christof Stock, shef i operimeve në Zyrën e Bashkimit Evropian në Kosovë, tha se përfundimi i këtij ishte shumë i rëndësishëm për Kosovën dhe shtoi se binjakëzimi ka vendosur disa baza të rëndësishme dhe të qarta sa i përket punës në aspektin legjislativ të ministrisë për menaxhimin e ujërave, mbetjeve, ndërtimeve, biodiversitetit dhe mjedisit. /d.sherifi/
als_Latn als_Latn als_Latn als_Latn als_Latn als_Latn